ananddey/assamese-wiki-corpus huggingface dataset:
নাচপতি

নাচপতি পাইৰাছ (Pyrus ,) গণ আৰু ৰ’জেচি (Rosaceae) পৰিয়ালৰ অন্তৰ্ভুক্ত এবিধ ফল। এই ফল খাদ্যৰ বাবে বহুঠাইত খেতি কৰা হয়।

বিস্তৃতি

নাচপতি পশ্চিম ইউৰোপৰ পৰা উত্তৰ আফ্ৰিকা আৰু এছিয়াত বিস্তৃত হৈ থকা এবিধ থলুৱা ফল।

বিৱৰণ

নাচপতি গছৰ আকাৰ মধ্যমীয়া, ইয়াৰ উচ্চতা ১০-১৭ মিটাৰ পৰ্য্যন্ত হ’ব পাৰে। নাচপতিৰ কিছুমান প্ৰজাতি জোপোহাও হয়।

নাচপতিৰ পাতবোৰ ২-১২ ছে:মি দীঘল, উজ্জ্বল সেউজীয়া বৰণৰ হয়। কিছুমানত ৰূপালী নোম থকা দেখা যায়।

ইয়াৰ ফুলবোৰ বগা, মাজভাগত কিছু হালধীয়া বা গুলপীয়া থাকে। ফুলৰ ব্যাস ২-৪ ছে:মি হয়। ফুলবোৰত পাঁচোটাকৈ পাহি থাকে।

নাচপতিৰ ফল

ব্যৱহাৰ

নাচপতিৰ ফল সুস্বাদু। এই ফলৰ ৰস জাম, জেলী আদি তৈয়াৰ কৰিবলৈ ব্যৱহাৰ কৰা হয়। নাচপতিৰ পৰা চাইদাৰ (cider)ও প্ৰস্তুত কৰা হয়।

পৰিপুষ্টি

নাচপতিৰ ৮৪% পানী, ১৫% শ্বেতসাৰ (carbohydrates) আৰু অৱশিষ্ট প্ৰ’টিন আৰু ফেট।

চিনাক্তকৰণ কৰা প্ৰধান ভাগসমূহ

Pyrus amygdaliformis—বাদাম-পতীয়া নাচপতি
Pyrus anatolica
Pyrus armeniacifolia—বগৰী-পতীয়া নাচপতি
Pyrus betulifolia-বিৰ্ছলিফ নাচপতি
Pyrus boissieriana
Pyrus bourgaeana—আইবেৰিয়ান নাচপতি
Pyrus × bretschneideri—চীনা বগা নাচপতি; Pyrus pyrifoliaৰ উপ-প্ৰজাতি হিচাপেও বিভাজিত কৰা হয়।
Pyrus calleryana—কালেৰি নাচপতি
Pyrus communis – ইউৰোপিয়ান নাচপতি
Pyrus communis subsp. communis—ইউৰোপিয়ান নাচপতি (ডি'অঞ্জাও, বাৰ্টলেট আৰু বস্ক নামৰ কাল্টিভাৰ অন্তৰ্ভুক্ত)
Pyrus communis subsp. caucasica (সমাৰ্থক P. caucasica)
Pyrus cordata—প্লাইমাউথ নাচপতি
Pyrus cossonii—আলজেৰিয়ান নাচপতি
Pyrus dimorphophylla
Pyrus elaeagrifolia—অলেষ্টাৰ-পতীয়া নাচপতি
Pyrus fauriei
Pyrus gharbiana
Pyrus glabra
Pyrus hakkiarica
Pyrus hondoensis
Pyrus kawakamii
Pyrus koehnei—দক্ষিণ চীন আৰু টাইৱানৰ চিৰসেউজ নাচপতি
Pyrus korshinskyi
Pyrus mamorensis
Pyrus nivalis—তুষাৰ নাচপতি
Pyrus oxyprion
Pyrus pashia—আফগান নাচপতি
Pyrus × phaeocarpa
Pyrus pseudopashia
Pyrus pyraster — বনৰীয়া ইফৰোপীয়ান নাচপতি (সমাৰ্থক (Pyrus communis subsp. pyraster)
Pyrus pyrifolia—নাছি নাচপতি, Sha Li; চীন, জাপান আৰু কোৰিয়াৰ থলুৱা প্ৰজাতি, এছিয়ান নাচপতি বুলিও কয়।
Pyrus regelii
Pyrus salicifolia—ৱিলিঅ-পতীয়া নাচপতি
Pyrus serikensis
Pyrus × serrulata
Pyrus × sinkiangensis— P. ×bretschneideri আৰু Pyrus communisৰ মাজৰ আন্তঃপ্ৰজাতিক বৰ্ণসংকৰ বুলি ভবা হয়।
Pyrus syriaca—ছিৰিয়ান নাচপতি
Pyrus ussuriensis—ছাইবেৰিয়ান নাচপতি (ইউছুৰিয়ান, হাৰ্বিন, আৰু মাঞ্চুৰিয়ান নাচপতি বুলিও কয়। )
Pyrus xerophila

চিত্ৰভঁৰাল

তথ্যউৎস

শ্ৰেণী:উদ্ভিদজগত
শ্ৰীলক্ষ্মী গোৱৰ্ধনন

শ্ৰীলক্ষ্মী গোৱৰ্ধনন হৈছে এগৰাকী ভাৰতীয় কুচিপুড়ি শিল্পী। তেখেতে গুৰু শ্ৰী পশুমাৰ্থি ৰাট্টায়া শৰ্মাৰ শিষ্যা।

শ্ৰীলক্ষ্মী সাধাৰণতে পদ-ভংগীমা আৰু অভিনয়াৰ বাবে পৰিচিত। যিটো হৈছে একধৰণৰ অভিনয়-কৌশল। গুৰু শ্ৰী পশুমাৰ্থী ৰাট্টায়া শৰ্মাৰ, শ্ৰীমতি বৈজয়ন্তী কাশী আৰু শ্ৰীমতি মঞ্জু ভাৰ্গৱীৰ দৰে গুণী আৰু বিশিষ্ট শিল্পীৰ অধীনত শ্ৰীলক্ষ্মীয়ে কুচিপুড়িৰ শিক্ষা গ্ৰহণ কৰে। কুচিপুড়িৰ শিপাৰ সন্ধান কৰা কমসংখ্যক শিল্পীৰ ভিতৰত শ্ৰীলক্ষ্মী অন্যতম। কুচিপুড়ি যক্ষাগণাৰ প্ৰকৃত শিল্পী শ্ৰী পশুমাৰ্থি ৰাট্টায়া শৰ্মাৰ ওচৰত নৃত্যশিক্ষা ল'ব পৰাটো তেখেতৰ বাবে সৌভাগ্যসূচক। কেৰালাৰ জন্মগ্ৰহণ কৰা এইগৰাকী শিল্পীয়ে কুচিপুড়ি গাঁৱলৈ গৈ অন্ধ্ৰপ্ৰদেশৰ ধ্ৰুপদী কলাৰ শিক্ষা লৈছে। এই সাধনাৰ বাবে যথেষ্ট পৰিশ্ৰম, নিষ্ঠা আৰু অধ্যৱসায়ৰ আৱশ্যক।

কলাৰ উক্ত শৈলীটো তেখেতৰ বাবে দ্বিতীয় ছৰ্মৰ দৰে। কুচিপুড়িৰ আকৰ্ষণ, স্বকীয়তা জীয়াই ৰাখিবলৈ প্ৰচেষ্টা হাতত লোৱা শিল্পীগৰাকীয়ে তেখেতৰ প্ৰয়াসসমূহৰ বাবে কলামোদী ৰাইজৰ সমাদৰ পাইছে। তেখেতক সততে “অভিনয়াৰ শক্তি উপলব্ধি কৰা নৃত্যশিল্পী” হিচাপে আখ্যায়িত কৰা হয়। শ্ৰীলক্ষ্মীয়ে কেৰালা সংগীত নাটক একাডেমীৰ পৰা 'কলাশ্ৰী' সন্মানকে ধৰি অনেক স্বীকৃতি আৰু সন্মান বুটলিবলৈ সক্ষম হৈছে। তাৰে ভিতৰত চেন্নাইৰ নাৰদ গণ সভাৰ পৰা লাভ কৰা বিনফেল্ড এনডাউমেণ্ট, ভাৰতম যুৱ কলাকাৰ, কলা ৰত্ন, শিংগাৰ মণি, নাটয়্য ৰত্ন, নালান্দা নৃত্য নিপুন অন্যতম। শ্ৰীলক্ষ্মী ভাৰতীয় সাংস্কৃতিক সম্পৰ্ক পৰিষদৰ 'প্ৰতিষ্ঠিত' শ্ৰেণীৰ এগৰাকী পেনেলভুক্ত শিল্পী তথা দূৰদৰ্শনৰ এগৰাকী শ্ৰেণীভুক্ত শিল্পী। তেখেতে একাধিক ভাৰতীয় নৃত্য উৎসৱত প্ৰদৰ্শন কৰাৰ লগতে বিদেশৰ নেডাৰলেণ্ড, অষ্ট্ৰেলিয়া, ইটালী, ফ্ৰান্স, জাৰ্মানী, ছুইজাৰলেণ্ড, যুক্তৰাজ্য, আমেৰিকা যুক্তৰাষ্ট্ৰ, কলম্বিয়া, জৰ্ডান আৰু উপসাগৰীয় দেশৰ বিভিন্ন আন্তৰ্জাতিক মঞ্চত নৃত্যপ্ৰদৰ্শন কৰিছে। বিদেশৰ মঞ্চত নৃত্য পৰিৱেশন কৰি শ্ৰীলক্ষ্মীয়ে যথোচিত প্ৰশংসা আৰ্জিবলৈ সক্ষম হৈছে। তেখেতে ২০১৫ চনত, জাৰ্মানীৰ হাননৰ মেচেত অনুষ্ঠিত হোৱা মে'ক ইন ইণ্ডিয়া কাৰ্যসূচীত কুচিপুড়ি দলক নেতৃত্ব দিয়ে আৰু ভাৰতৰ প্ৰধানমন্ত্ৰীৰ উপস্থিতিত নৃত্য প্ৰদৰ্শন কৰে। তেখেতে 'ডুবাইত মাৰাবা নমো'ৰ উদ্বোধনী অনুষ্ঠানত প্ৰদৰ্শিত হ'বলগীয়া এটা ভাৰতীয় নৃত্যৰ পৰিচালনা কৰিবলৈ নিমন্ত্ৰিত কৰা হৈছিল। এই বিশেষ নৃত্যটো প্ৰায় চৌত্ৰিশ বছৰৰ পাছত আৰৱ ভ্ৰমণ কৰা ভাৰতৰ প্ৰধান মন্ত্ৰীৰ সমুখত প্ৰদৰ্শিত হৈছিল। তেখেতে নৃত্য সম্পৰ্কীয় অনেক কৰ্মশালা আৰু অনুষ্ঠান পৰিকল্পনা আৰু পৰিৱেশন কৰিছে। কেৰালা সংগীত নাটক একাডেমীৰ দ্বাৰা একেৰাহে তিনি বছৰ ধৰি আয়োজিত হৈ থকা বাৰ্ষিক নৃত্য কৰ্মশালা আৰু ৰাষ্ট্ৰীয় নৃত্য উৎসৱৰ সমন্বয়কৰ দায়িত্বও শ্ৰীলক্ষ্মীয়ে পালন কৰি আহিছে। শ্ৰীলক্ষ্মী 'অৱন্তিকা স্পেচ ফ'ৰ ডেন্স'ৰ প্ৰতিষ্ঠাপক আৰু সঞ্চালক। এইখন মঞ্চই নৃত্য শিকন, প্ৰদৰ্শন আৰু গৱেষণাৰ বাবে কাম কৰি আহিছে। মালয়ালম ভাষাৰ ছবি 'কানাক্যা টকিছ' আৰু 'প্ৰিয়ামানাসম'ৰ বাবে শ্ৰীলক্ষ্মীয়ে নৃত্যৰ পৰিচালনা কৰিছে। শ্ৰীলক্ষ্মী এগৰাকী প্ৰশিক্ষণপ্ৰাপ্ত মনোবিজ্ঞানী। নৃত্যৰ জগতত একধৰণৰ পাৰ্থক্য সূচনা কৰিবলৈ আৰু নতুন প্ৰজন্মক প্ৰয়োজনসাপেক্ষে সহায় কৰিবলৈ তেখেতে নিজৰ স্ব-উপাৰ্জিত শিক্ষা ব্যৱহাৰ কৰে।

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতীয় নৃত্যশিল্পী
তেলীয়া সাৰেং

তেলীয়া সাৰেংৰ ইংৰাজী নাম : Black-necked Stork আৰু বৈজ্ঞানিক নাম : Ephippiorhynechus asiaticusasiaticus। ইয়াৰ ঠেং দীঘল, ডিঙি দীঘল আৰু গোটেই গাটোৰ আকাৰ প্ৰায় ১৪০-১৫০ ছেণ্টিমিটাৰ। ওখ প্ৰায় ২৩০ ছেণ্টিমিটাৰ। ঠোঁট ক’লা আৰু দীঘল। ঠেং উজ্জ্বল ৰঙা, মূৰ ডিঙি ডেউকাৰ মাজৰ পাখি ক’লা (অলপ চিকচিকিয়া ডাঠ নীলা)। পিঠি, পেট আৰু ডেউকা বগা ক’লাৰ মিশ্ৰিত বৰণৰ। ইহঁত প্ৰায় ৪,১০০ গ্ৰাম গধুৰ হয়। দেখাত মতা মাইকী একেই যদিও মাইকী সাৰেং চৰাইজনীৰ চকুৰ মণি হালধীয়া আৰু মতাটোৰ ক’লা। উৰন্ত অৱস্থাত ভৰি দুখন পাছলৈ আৰু ডিঙিটো আগলৈ দি একে সমতাত ৰাখি উৰে।

নামকৰণ তথা শ্ৰেণীবিভাজন

পোনপ্ৰথমে জন লাথামে (John Latham) এই চৰাইবিধক Mycteria asiatica হিচাপে নামকৰণ কৰিছিল। পৰৱৰ্তী কালত ইয়াক দৈহিক গঠনৰ ভিত্তিত Xenorhynchus নামৰ গোত্ৰৰ অন্তৰ্ভুক্ত কৰা হয়। আচৰণৰ ভিত্তিত, কাহলে (Kahl) Ephippiorhynchus গোত্ৰত অন্তৰ্ভুক্তিৰ প্ৰস্তাৱ আগবঢ়ায়। পৰৱৰ্তী কালত কৰা বিভিন্ন বৈজ্ঞানিক অধ্যয়নে এই প্ৰস্তাৱৰ সপক্ষে যথেষ্ট তথ্য আগবঢ়াবলৈ সক্ষম হয়
এই প্ৰজাতি বিধৰ দুবিধ উপ-প্ৰজাতি পোৱা যায় -

•Ephippiorhynchus asiaticus asiaticus

•	Ephippiorhynchus asiaticus australis –মূলত: নিউগিনি আৰু অষ্ট্ৰেলীয়াত পোৱা যায়

অৱস্থিতি

প্ৰধানকৈ দঃ এচিয়া, নিউগিনি আৰু অষ্ট্ৰেলিয়াত সাৰেং চৰাইৰ অৱস্থিতি দেখা যায়। বিশেষকৈ অষ্ট্ৰেলিয়াত ইহঁতৰ সংখ্যা আটাইতকৈ বেছি। ভাৰতত বিশেষকৈ গংগা নদী অৱবাহিকা আৰু অসমত তেলীয়া সাৰেঙৰ অৱস্থিতি দেখা যায়। উত্তৰ প্ৰদেশৰ কেয়'লেডো ৰাষ্ট্ৰীয় উদ্দ্যানত ২৯ বৰ্গ কিলোমিটাৰত প্ৰায় ছয় যোৰাকৈ সাৰেং পক্ষী দেখা গৈছে। শ্ৰীলংকাৰ ৰোহুনা (Ruhuna) ৰাষ্ট্ৰীয় উদ্যানত মাত্ৰ ৪-৫ যোৰা সাৰেং চৰাই দেখা গৈছে। বাংলাদেশ আৰু থাইলেণ্ডত ই লুপ্তপ্ৰায় হিচাবে চিহ্নিত হৈছে।

বাসস্থান

সাধাৰণতে চেপ্তেম্বৰ-জানুৱাৰী মাহৰ ভিতৰত ইহঁতে বাঁহ সাজে। বিল, জলাশয়, দ পথাৰ আদিৰ কাষত বা অকণমান আঁতৰতে থকা ওখ পুৰণি ফেৰেঙণি থকা গছত গছৰ ডাল-পাত ,ঘাঁহ-বন আদি গোটাই ইহঁতে বাঁহ সাজে। বাঁহ সাজোতে বাঁহটোত বোকা মাটিৰ লেপন একোটাও দিয়া দেখা যায়। একেটা বাঁহকে কেইবাবাৰু ব্যৱহাৰ কৰে। প্ৰতিবাৰে ৪টাকৈ কণী পাৰে যদিও কেতিয়াবা ১-৫ টাও হ'ব পাৰে। কণীৰপৰা পোৱালি ওলাবৰ বাবে প্ৰায় ৩০ দিন লাগে। প্ৰথমে পোৱালিবোৰৰ পাখিৰ ৰং বগা থাকে যদিও পাছলৈ ক্ৰমে উজ্জ্বল ধোঁৱা বৰণীয়া হৈ গৈ থাকে। পোৱালিক সলনা-সলনিকৈ মতা মাইকী দুয়োটা চৰায়ে খাদ্য যোগায়। কেতিয়াবা ঠোঁটত পানী কঢ়িয়াই অনাও দেখা যায়।
পোৱালিকেইটাৰ ৪ মাহমানৰ পাছত উৰিব পৰা হ'লে খাদ্য যোগান বন্ধ কৰে। প্ৰায় এবছৰ কাল পোৱালিবোৰ পৰিয়ালৰ লগতে থকে। পৰিয়ালটোৰ লগতে এইবিধ চৰাইৰ সম্পৰ্ক সীমাবদ্ধ। ইহঁতে জাক পাতি নুফুৰে। জলাশয় বিলাকত দূৰে দূৰে দুই চাৰিটাকৈ চৰি ফুৰা দেখা যায়। দিনৰ ভাগত কেতিয়াবা ভৰি দুটা বেকা কৰি জিৰণি লয়।

খাদ্য

তেলীয়া সাৰেং চৰাইবিধ মাংসহাৰী (carnivor)ৰ অন্তৰ্ভুক্ত বুলিব পাৰি। পানী বা মাটিৰ সৰু জীৱ প্ৰজাতি ইহঁতৰ খাদ্য। ভেকুলী, সৰু সৰীসৃপ জাতীয় প্ৰাণী , পানীত চৰা সৰু চৰাই, মাছ, পোক, পৰুৱা, গছৰ গুটি আদি ইহঁতৰ খাদ্য।

আলোকচিত্ৰ ভঁৰাল

তথ্য সংগ্ৰহ

বাহ্যিক সংযোগ

Birds in my backyard, Australia
New South Wales, Australia
Images and videos
3D specimen
BirdLife Species Factsheet

শ্ৰেণী:সাৰেং
শ্ৰেণী:জীৱবিজ্ঞান
শ্ৰেণী:অসমৰ চৰাই
অৱনীন্দ্ৰনাথ ঠাকুৰ

উদ্ধৃতিসমূহ

আমাৰ শিক্ষাৰ্থীসকলৰ ভিতৰত দুই-এজনহে সংস্কৃতি সম্পন্ন ছাত্ৰ আছে। যথাৰ্থ উৎকৃষ্ট চিত্ৰ অংকন কৰিব লাগিলে শিল্পকলাৰ ছাত্ৰ‌ই নিজৰ দেশৰ প্ৰাচীন কাহিনীবোৰ জানিব লাগিব। সেইবোৰৰ ধৰ্মীয় আৰু সামাজিক তাৎপৰ্য সম্বন্ধে জ্ঞান থাকিব লাগিব। ভাৰতবৰ্ষৰ লোককথা আৰু সাহিত্য‌ও জানিব লাগিব— প্ৰাচীন ভাৰতবৰ্ষৰ সু-উন্নত মানুহৰ আংগিক-চৰিত্ৰ জনা নেথাকিলে শিক্ষাৰ্থী শিল্পীৰ চিত্ৰ উন্নত পৰ্যায় গৈ পাব নোৱাৰে।

মন্তব্য

ম‌ই নিজকে অৱনীন্দ্ৰনাথৰ শিষ্য বুলি ক’লে সঁচা কথা কোৱা হয়। কিন্তু বহুতো কথা ক’বলৈ বাকী থাকে। ম‌ই যিয়ে নহ‌ওঁ, ম‌ই জানো, তেওঁৰে ম‌ই এটা সৃষ্টি মাত্ৰ। শিল্পকলাৰ পৃথিৱীত তেওঁ মোক সৃষ্টি কৰিছে, এই দিশত ম‌ই তেওঁৰ সন্তান সদৃশ। আমি মানি ল’ব লাগিব, গুৰুৱে শিক্ষাদানত নিজৰ আংগিক কলাকৌশলৰ দ্বাৰাই যিমান মোহ জন্মাব পাৰিব তাতকৈ অধিক সক্ষম হ’ব তেওঁৰ লক্ষ্য দিগ্‌দৰ্শনৰ দ্বাৰা। যথাৰ্থ গুৰু ব্যক্তিয়ে কেতিয়াও নিজৰ শিষ্যৰ ওপৰত নিজক জাপি নিদিয়ে; শিষ্যৰ নিজৰ সামৰ্থ্য বা প্ৰতিভাক নিজৰ পথত চালিত কৰি লক্ষ্য স্থানত গৈ পাবলৈ উদ্দীপনাহে যোগায়।

— নন্দলাল বসু

উৎস

শ্ৰেণী:ভাৰতৰ চিত্ৰশিল্পী
শ্ৰেণী:মৃত ব্যক্তি
অন্নমায়া

অন্নমায়া ১৯৯৭ চনৰ তেলেগু ভাষাৰ এখন হাজিঅ'গ্ৰাফিক ছবি, যাৰ পৰিচালনা কৰিছে কে ৰাঘবেন্দ্ৰ ৰাৱে আৰু ভি এম চি প্ৰডাকচনৰ বেনাৰত প্ৰযোজনা কৰিছে ভি ডোৰাস্বামী ৰাজুৱে। এই ছবিখনত পঞ্চদশ শতিকাৰ সংগীতকাৰ অন্নমাচাৰ্যৰ জীৱন কাহিনী বৰ্ণিত হৈছে, যিটো চৰিত্ৰত নাগাৰ্জুন অক্কিনেনীয়ে অভিনয় কৰিছে। অন্যান্য প্ৰধান ভূমিতাত আছে মোহন বাবু, সুমন, ৰামকৃষ্ণ, ভানুপ্ৰিয়া, ৰোজা, আৰু কস্তুৰী। ছবিখনৰ গীতৰ সংগীত আৰু আৱহসংগীত এম এম কিৰৱানীয়ে কৰিছে। মুক্তিৰ লগে লগে ছবিখনে ইতিবাচক সমালোচনা পায় আৰু আঠটা নন্দী বঁটা, তিনিটা ফিল্মফেয়াৰ বঁটা আৰু দুটা ৰাষ্ট্ৰীয় চলচ্চিত্ৰ বঁটা লাভ কৰে। ২৯তম ভাৰতৰ আন্তঃৰাষ্ট্ৰীয় চলচ্চিত্ৰ মহোৎসৱত (IFFI) ভাৰতীয় পেনোৰামা মুখ্যধাৰাত ছবিখন প্ৰদৰ্শিত হৈছিল।

বঁটা

৪৫তম ৰাষ্ট্ৰীয় চলচ্চিত্ৰ বঁটা
শ্ৰেষ্ঠ সংগীত পৰিচালক- এম এম কিৰৱানী
বিশেষ উল্লেখ (অভিনেতা)- নাগাৰ্জুন
ফিল্মফেয়াৰ বঁটা
শ্ৰেষ্ঠ ছবি
শ্ৰেষ্ঠ পৰিচালক
শ্ৰেষ্ঠ অভিনেতা

তথ্য সংগ্ৰহ

বাহ্যিক সংযোগ

শ্ৰেণী:ভাৰতীয় লোককথাৰ আধাৰত নিৰ্মিত ছবি
শ্ৰেণী:তেলেগু চলচ্চিত্ৰ
শ্ৰেণী:১৯৯৭ বৰ্ষৰ চলচ্চিত্ৰ
শ্ৰেণী:জীৱনীমূলক চলচ্চিত্ৰ
চেফা

চেফা (ইংৰাজী: Sepha; থাই: เสภา) হ’ল থাই কাব্যিক কাহিনী কথনৰ এটা ধাৰা। ইয়াৰ উৎপত্তি হৈছিল ভ্ৰাম্যমাণ গায়কসকলৰ পৰা, যিসকলে দুডাল সৰু কাঠৰ টুকুৰা (যাক থাই ভাষাত ক্ৰাপ চেফা আৰু খামেৰ ভাষাত ক্ৰাপ চমল বুলি কোৱা হয়) ব্যৱহাৰ কৰি ছন্দ আৰু গুৰুত্ব প্ৰদান কৰি আবৃত্তি কৰিছিল। চেফা শব্দটোৰ ব্যুৎপত্তি সম্পৰ্কে মতভেদ আছে।

উৎপত্তি

ভ্ৰাম্যমাণ গায়কসকলে স্থানীয় দৰ্শকৰ বাবে বিভিন্ন খণ্ড আবৃত্তি কৰিছিল আৰু মুখে মুখে এই কাহিনীবোৰ প্ৰসাৰিত কৰিছিল, যাৰ ফলত চেফা ধাৰাটোৰ বিকাশ ঘটিছিল। ওঠৰ শতিকাৰ ভিতৰত এনে ধৰণৰ পৰিৱেশন চিয়ামৰ বিনোদনৰ আটাইতকৈ জনপ্ৰিয় ৰূপ হৈ পৰিছিল। এই গায়কসকলে ছন্দ আৰু গুৰুত্ব দিবলৈ দুডাল সৰু কাঠৰ টুকুৰা (ক্ৰাপ) ব্যৱহাৰ কৰি এটা শৈলীৰে কাহিনীটো কৈছিল। এই পৰিৱেশনবোৰ সাধাৰণতে গোটেই নিশা চলিছিল। পাছলৈ এই ধাৰাটো চেফা নামেৰে জনাজাত হয়।

ব্যুৎপত্তি

চেফা শব্দটোৰ উৎপত্তি সম্পৰ্কে মতানৈক্য আছে। এই একে নামৰ এটা সংগীতৰ ধাৰা আছে, কিন্তু ইয়াৰ সৈতে কোনো সংযোগ থকা যেন নালাগে। কুক্ৰিট প্ৰমোজৰ মতে চেফাৰ অৰ্থ আছিল কাৰাগাৰ আৰু এই ধাৰাটো কাৰাগাৰৰ কয়দীসকলে বিকশিত কৰিছিল। সুজিত ৱংথেটে যুক্তি দিছিল যে ইয়াৰ সৈতে সংস্কৃত শব্দ 'সেৱা'ৰ সম্পৰ্ক আছে, যিটোৱে কোনো ধৰ্মীয় আচাৰৰ সৈতে ইয়াৰ মূল সংযোগ সূচায়। ৰামা চতুৰ্থৰ ৰাজত্বকাললৈকে (১৮৫১–১৮৬৮) চেফা ধাৰাটো কেৱল খুন চাং খুন ফেনৰ খণ্ডবোৰৰ মাজতে সীমাবদ্ধ আছিল। সেই সময়ত ৰাজকীয় নিৰ্দেশত ৰাজকীয় বুৰঞ্জীৰ কিছু অংশ আৰু আন কেইটামান গ্ৰন্থ এই শৈলীত লিখা হৈছিল।

তথ্যসূত্ৰ

Sepha Khun Chang Khun Phaen. 3 vols, Bangkok, Wachirayan Library, 1917–1918. Reprinted by Khurusapha. Includes Prince Damrong's preface on the history and background of the story. A draft translation of the preface is available.

শ্ৰেণী:থাইলেণ্ড
শ্ৰেণী:মহাকাব্য
শ্ৰেণী:কবিতা
বাদুলিপাখিৰ পখিলা

বাদুলিপাখিৰ পখিলা (, বৈজ্ঞানিক নাম- Atrophaneura varuna) ভাৰতত দেখা পোৱা চাতকনেজীয়া পখিলাসমূহৰ ভিতৰত এটা অন্যতম পখিলাৰ প্ৰজাতি৷ ই Atrophaneura গোত্ৰৰ অন্তৰ্ভুক্ত৷

বিৱৰণ

Wingspan - 88 to 136mm.
Male : Tailless. Above, the butterfly is bluish-black and unmarked.
It has a scent patch in a rounded black-brown dorsal fold. When the fold is opened, the white lower half of the scent patch can be seen.
The abdomen has white stripes. The head of the butterfly is rose-coloured.
Female : Tailless. Above, the butterfly is grey-brown. It has dark stripes in between the veins. It has a large pale patch below vein 2 on the upper forewing.

টেক্স'নমি

বাদুলিপাখিৰ পখিলাৰ দুটা উপ-প্ৰজাতি দেখিবলৈ পোৱা যায়৷ এই দুটা হৈছে-
A. varuna astorion (Westwood) 1842 is found from Kumaon to Tavoy.
A. varuna varuna (White) is found from Mergui to southern Myanmar and is rare.

বিতৰণ

পূব নেপাল, উত্তৰ ভাৰত, ম্যানমাৰ,থাইলেণ্ড, উত্তৰ লাওছ, উত্তৰ ভিয়েটনাম আৰু মালয়েছিয়া আদি দেশত এই পখিলাবিধ দেখা পোৱা যায়৷

বাসস্থান

The Common Batwing occurs from the Terai up to the altitude of 7000 feet.

আচৰণ

The Common Batwing is a butterfly of hot, low altitude jungles. It has a slow and graceful flight and can be seen cruising along river valleys and high over stream-beds. Both sexes frequent flowers, Lantana being a preferred species. It has a disagreeable smell.

পোষক উদ্ভিদ

Family Aristolochiaceae.
Aristolochia kaempferi.

তথ্যসূত্ৰ

Collins, N.M. & Morris, M.G. (1985) Threatened Swallowtail Butterflies of the World. IUCN. ISBN 2-88032-603-6
Evans, W.H. (1932) The Identification of Indian Butterflies. (2nd Ed), Bombay Natural History Society, Mumbai, India
Haribal, Meena (1994) Butterflies of Sikkim Himalaya and their Natural History.
Wynter-Blyth, M.A. (1957) Butterflies of the Indian Region, Bombay Natural History Society, Mumbai, India.

শ্ৰেণী:পখিলা
সৰিতা বিক্ৰম আডভে

সৰিতা বিক্ৰম আডভে হৈছে ইলিনয়ছ বিশ্ববিদ্যালয় আৰ্বানা-শ্যাম্পেইনৰ কম্পিউটাৰ বিজ্ঞান বিভাগৰ ৰিচাৰ্ড টি. চেং অধ্যাপক। তেওঁ কম্পিউটাৰ আৰ্হিটেকচাৰ আৰু চিষ্টেম, সমান্তৰাল গণনা, লগতে শক্তি আৰু বিশ্বাসযোগ্যতা-সচেতন চিষ্টেমৰ ক্ষেত্ৰত গৱেষণা কৰি আহিছে।

শিক্ষা আৰু কেৰিয়াৰ

আডভেই ১৯৮৭ চনত ভাৰতীয় প্ৰযুক্তি প্ৰতিষ্ঠান বোম্বেৰ পৰা বিদ্যুৎ অভিযান্ত্ৰিকত স্নাতক (বি.টেক.) ডিগ্ৰী সম্পূৰ্ণ কৰে। পিছত তেওঁ উইচকনছিন–মেডিচন বিশ্ববিদ্যালয়ৰ পৰা ১৯৮৯ চনত কম্পিউটাৰ বিজ্ঞানত এম.এছ. আৰু ১৯৯৩ চনত পিএইচডি ডিগ্ৰী লাভ কৰে।

ইলিনয়ছ বিশ্ববিদ্যালয়ত যোগদান কৰাৰ আগতে তেওঁ ১৯৯৩ চনৰ পৰা ১৯৯৯ চনলৈকে ৰাইচ বিশ্ববিদ্যালয়ত অধ্যাপক হিচাপে কৰ্মৰত আছিল। তেওঁ ২০০৩–২০০৫ চনৰ ভিতৰত ন্যাশনেল ছায়েন্স ফাউণ্ডেশ্যনৰ চিআইএছই ডাইৰেক্টৰেটৰ পৰামৰ্শদাতা সমিতিত সেৱা আগবঢ়াইছিল আৰু ২০০১–২০০৫ চনৰ ভিতৰত জাভা মেম’ৰি মডেল সংশোধনৰ বিশেষজ্ঞ গোটৰ সদস্য আছিল। ২০১৫ চনৰ পৰা ২০১৯ চনলৈকে তেওঁ এছিএম ছিগআৰ্চৰ সভাপতি হিচাপেও দায়িত্ব পালন কৰে।

২০১২ চনত শ্বেয়াৰ্ড মেম’ৰি চেমেণ্টিক্স আৰু সমান্তৰাল গণনাৰ ক্ষেত্ৰত আগবঢ়োৱা অৱদানৰ বাবে তেওঁ আইট্ৰিপলই ফেলো হিচাপে নিৰ্বাচিত হয়।

তেওঁ পাৰ্থসাৰথি ৰঙ্গনাথনৰ পিএইচডি উপদেষ্টা আছিল। ২০০৮ চনত এছিএম ছিগআৰ্চ মৰিছ উইল্কছ বঁটা, ২০০৫ চনত আইবিএম ফেকাল্টি বঁটা, ২০০৪ চনত ইউআইইউচি ইউনিভাৰ্ছিটি স্ক’লাৰ সন্মান, ১৯৯৮ চনত আলফ্ৰেড পি. স্ল’ন ৰিছাৰ্চ ফেলোশ্বিপ, ১৯৯৫ চনত এনএছএফ কেৰিয়াৰ বঁটা লাভ কৰে। তেওঁ ২০১০ চনত এছিএম ফেলো হিচাপেও নিৰ্বাচিত হয়।

২০১২ চনত তেওঁ অনিতা বৰ্গ ইনষ্টিটিউটৰ এবিআইই ইনোভেচন বঁটা লাভ কৰে। ২০২০ চনত তেওঁ আমেৰিকান একাডেমি অৱ আৰ্টছ এণ্ড চাইন্সেছৰ সদস্য হিচাপে নিৰ্বাচিত হয়, আৰু ২০২৩ চনত আমেৰিকান এছ’চিয়েচন ফৰ দ্য এডভান্সমেণ্ট অৱ চাইন্সৰ ফেলো হিচাপে নিৰ্বাচিত হয়।

তথ্যসূত্ৰ

বাহ্যিক সংযোগ

সৰিতা আডভেৰ ব্যক্তিগত ৱেবছাইট

শ্ৰেণী:ভাৰতীয় মূলৰ ব্যক্তি
শ্ৰেণী:বিজ্ঞানী
মাটি দিয়প

মাটি দিয়প (২২ জুন, ১৯৮২) এগৰাকী ফৰাচী অভিনেত্ৰী আৰু চলচ্চিত্ৰ পৰিচালিকা।

উদ্ধৃতিসমূহ

মই সাগৰখন চাবলৈ আৰম্ভ কৰিলোঁ। মই ইয়াক আগৰ দৰে চাই থকা নাছিলোঁ; ই যেন এটা কবৰ সদৃশ হৈ পৰিছিল।
২০০৮ চনত চিনেমা নিৰ্মাণৰ বাবে চেনেগাললৈ কৰা ভ্ৰমণৰ সন্দৰ্ভত, “Atlantics-ৰ পৰিচালিকা মাটি দিয়প: এজনী মিশ্ৰিত বৰ্ণৰ ছোৱালী হিচাপে আপোনাৰ এটা দৃশ্যমান আৰু এটা অদৃশ্য দিশ থাকে” দ্য গাৰ্ডিয়ান (৯ নৱেম্বৰ ২০১৯)।
এজনী মিশ্ৰিত বৰ্ণৰ ছোৱালী হিচাপে আপোনাৰ সদায় এটা দৃশ্যমান আৰু এটা অদৃশ্য দিশ থাকে; এনেকুৱা এখন ঠাই থাকে য’ত আপুনি বাস কৰে আৰু এনে এখন ঠাই থাকে যিখন আপুনি পৰিত্যাগ কৰিছে। আপুনি বাস নকৰা ঠাইখনে আপোনাক কেনেকৈ প্ৰভাৱিত কৰে?
তেওঁৰ মিশ্ৰিত বৰ্ণৰ পূৰ্বপুৰুষৰ সন্দৰ্ভত, “Atlantics-ৰ পৰিচালিকা মাটি দিয়প: এজনী মিশ্ৰিত বৰ্ণৰ ছোৱালী হিচাপে আপোনাৰ এটা দৃশ্যমান আৰু এটা অদৃশ্য দিশ থাকে” দ্য গাৰ্ডিয়ান (৯ নৱেম্বৰ ২০১৯)।
মোৰ পৰিয়ালৰ ইতিহাস প্ৰব্ৰজনেৰে গঠিত; ই মোৰ নিজৰ জটিলতাৰ এটা অংশ।
প্ৰব্ৰজনকাৰী পিতৃ-মাতৃসহ তেওঁৰ পাৰিবাৰিক পটভূমিৰ সন্দৰ্ভত, “Atlantics-ৰ পৰিচালিকা মাটি দিয়প: এজনী মিশ্ৰিত বৰ্ণৰ ছোৱালী হিচাপে আপোনাৰ এটা দৃশ্যমান আৰু এটা অদৃশ্য দিশ থাকে” দ্য গাৰ্ডিয়ান (৯ নৱেম্বৰ ২০১৯)।
যেতিয়া মই চিত্ৰনাট্যখন লিখিবলৈ আৰম্ভ কৰিছিলোঁ, মই উপলব্ধি কৰিছিলোঁ যে মই ৰোমিঅ’ আৰু জুলিয়েটৰ যোগ্য কোনো কৃষ্ণাংগ দম্পতীৰ চিনেমা সঁচাকৈয়ে দেখা নাই... আৰু আডা তথা চুলেমানৰ জৰিয়তে মই এই অনিয়ন্ত্ৰিত পুঁজিবাদৰ যুগত এক অনুৰূপ কৰুণ প্ৰেমৰ কাহিনী বৰ্ণনা কৰিব বিচাৰিছিলোঁ।
তেওঁৰ চলচ্চিত্ৰ 'অটলাণ্টিকছ' সন্দৰ্ভত, “'Atlantics': মাটি দিয়পে ব্যাখ্যা কৰিছে তেওঁৰ প্ৰশংসিত অভিষেক ছবিয়ে কেনেকৈ আফ্ৰিকান পৰিচয়ৰ সন্মুখীন হয়” ইণ্ডিৱায়াৰ (৮ নৱেম্বৰ ২০১৯)।

শ্ৰেণী:অভিনেত্ৰী
ৰংবং তেৰাং

ৰংবং তেৰাং অসম সাহিত্য সভাৰ ২০০৯ চনৰ ধেমাজি অধিৱেশনৰ সভাপতি আছিল৷ ১৯৩৭ চনত কাৰ্বি আংলং জিলাৰ বকলীয়াঘাটৰ লাংবুং দিংপিত তেওঁৰ জন্ম হয়৷ নগাঁও মহাবিদ্যালয়ত শিক্ষাগ্ৰহণ কৰা ৰংবং তেৰাং সাহিত্যৰ বিভিন্ন বিভাগত অৰিহণা আগবঢ়ায়৷ তেওঁ উপন্যাস, গল্প সংকলন, প্ৰবন্ধ পুথি, অনুবাদ সাহিত্য আদি অনেক ৰচনা লেখে৷

উদ্ধৃতিসমূহ

ভাবৰ আদান-প্ৰদানেই সাংস্কৃতিক বিনিময়ৰো মাধ্যম৷ কাৰো চেতনাক আঘাত নকৰাকৈ প্ৰয়োজনীয় শব্দই জনসাধাৰণৰ মাজত সোমাই পৰিব পাৰে৷
শদিয়াৰ পৰা ধুবুৰী, অৰুণাচলৰ পৰা নগাপাহাৰ, লুইতৰ পৰা বৰাকলৈ অসম সাহিত্য সভাৰ অনিৰ্বাপিত বন্তিগছি শিৰত লৈ মানুহৰ মনৰ সম্ভেদ বিচাৰি দিহিঙৰ-দিপাঙে পৰিভ্ৰমণ কৰি ফুৰোঁতে বহুতো মধুৰতম মুহূৰ্ত লাভ কৰিছোঁ৷ শিৱসাগৰ গাঁৱৰ মাটিতো মৃত্যুৰে যুঁজি থকা আইতাই মোৰ শিৰত ধৰি অশ্ৰু বোঁৱাই ভাষা জননীৰ সেৱাৰে দেশখনক চাবলৈ আশীৰ্বাদ দিয়াৰ পৰা অসমৰ বৈচিত্ৰ্যময় সাংস্কৃতিক সম্পদেৰে হেজাৰজনৰ শোভাযাত্ৰাৰে মোক অভিভূত কৰি তোলা মুহূৰ্তও মোৰ জীৱনৰ পাহৰিব নোৱাৰা ঘটনা৷
নিষ্ঠাৰে দায়িত্ব পালন কৰি যোৱা, সুফল ওলাবই৷
বৰলুইতৰ বুকুৱেদি গৈহে আমি সমুদ্ৰত মিলিব পাৰিম৷
মোৰ সদায় গৈ গ্ৰন্থমেলাত বহি থাকিবলৈ মন যায়৷

উত্‍স

লগতে চাওক

অম্বিকাগিৰি ৰায়চৌধুৰী
ৰজনীকান্ত বৰদলৈ
ৰত্নকান্ত বৰকাকতি

বাহ্যিক সংযোগ

Category:অসম সাহিত্য সভাৰ সভাপতি
Category:অসমীয়া সাহিত্যিক
লৰ্ড ভ'লডেমৰ্ট

লৰ্ড ভ'লডেমৰ্ট (জন্মনাম: টম মাৰভোলো ৰিডল) হ’ল এক কাল্পনিক চৰিত্ৰ আৰু জে. কে. ৰাউলিঙৰ হেৰী পটাৰ কল্প কাহিনী শৃংখলাৰ প্ৰধান বিৰোধী চৰিত্ৰ। ডাৰ্ক লৰ্ড অৰ্থাৎ এজন কলা যাদুকৰৰ ভ'লডেমৰ্ট যাদুকৰসকলৰ যুদ্ধৰ কাৰণ আছিল। ১৯৯৭ চনত প্ৰকাশ হোৱা হেৰী পটাৰ এণ্ড দ্য ফিলোছফাৰ্ছ ষ্টোনত ভ’লডেমৰ্টে আত্মপ্ৰকাশ কৰে। তৃতীয় উপন্যাস হেৰী পটাৰ এণ্ড দ্য প্ৰিজনাৰ অৱ আজকাবানৰ বাহিৰে বাকী সকলো কেইখন কিতাপ বা চলচ্চিত্ৰ অভিযোজনতে ভ’লডেমৰ্ট হয়তো শাৰীৰিক ভাৱে নহয়তো স্মৃতি ৰোমন্থনৰ জৰিয়তে উপস্থিত আছে।

শৃংখলাটিত ভ’লডেমৰ্ট হেৰী পটাৰৰ প্ৰধান শত্ৰু কাৰণ এক ভৱিষ্যকথন অনুসৰি হেৰীৰ “অন্ধকাৰৰ ৰজাক পৰাভূত কৰিব পৰা শক্তি” আছে। প্ৰায় কোনো যাদুকৰ বা যাদুকৰীয়ে তেওঁৰ নাম ল’বলৈ সাহস নকৰে আৰু নামৰ সলনি “তুমি-জানা-কোন”,”তেওঁ-যাৰ-নাম-ল’ব-নাপায়”,”অন্ধকাৰৰ ৰজা” আদি বিশেষণেৰে সম্বোধন কৰে। যাদুবিশ্বৰ মাগোল(যাদু নজনা লোক) সকলৰ অস্তিত্ব বিলোপ কৰি মাগোলজগত আৰু যাদুজগত উভয়কে নিজৰ অধীনলৈ আনি বিশুদ্ধ তেজৰ এক সাম্ৰাজ্য স্থাপন কৰাই ভ’লডেমৰ্টৰ প্ৰধান লক্ষ্য। মাকৰ ফালৰ পৰা তেওঁ হগৱাৰ্ট্ছ যাদু আৰু তন্ত্ৰ বিদ্যালয়ৰ চাৰিজন প্ৰতিষ্ঠাতাৰ ভিতৰত অন্যতম ছালাজাৰ শ্লিদেৰিণৰ শেষ বংশধৰ। যাদুবিশ্বৰ মাগোল সকলক নাশ কৰি ভ’লডেমৰ্টক সৰ্বেসৰ্বা শাসনকৰ্তা হিচাপে প্ৰতিষ্ঠা কৰিবলৈ গঠিত ডেথ্ ইটাৰ সকলৰ তেওঁ দলপতি।

উদ্ধৃতিসমূহ

ভ'লডেমৰ্ট মোৰ অতীত, বৰ্তমান আৰু ভৱিষ্যত।
মই বস্তুবোৰ স্পৰ্শ নকৰাকৈয়ে লৰচৰ কৰিব পাৰো। মই জীৱ-জন্তুবোৰক প্ৰশিক্ষণ নিদিয়াকৈয়ে মই বিচৰা কামবোৰ কৰিবলৈ বাধ্য কৰাব পাৰো। মোক বিৰক্ত কৰা মানুহৰ লগত মই বেয়া ঘটনা ঘটাব পাৰো। মই ইচ্ছা কৰিলে সিহঁতক আঘাত দিব পাৰো।
মই তোমাক মাৰিবলৈ গৈ আছো, হেৰী পটাৰ৷ মই তোমাক ধ্বংস কৰিবলৈ গৈ আছো৷ আজি ৰাতিৰ পিছত মোৰ ক্ষমতাক আৰু কেতিয়াও কোনেও প্ৰশ্ন নকৰে। আজি ৰাতিৰ পিছত যদি তেওঁলোকে তোমাৰ কথা কয়, তেন্তে তেওঁলোকে কেৱল ক’ব যে তুমি কেনেকৈ মৃত্যুৰ বাবে ভিক্ষা খুজিছিলা। আৰু মই কেনেকৈ এজন দয়ালু প্ৰভু হোৱাৰ বাবে... বাধ্য হৈছিলোঁ।
তুমি এজন মূৰ্খ, হেৰী পটাৰ, আৰু তুমি সকলো হেৰুৱাবা৷
ল'ৰাজনে আমাৰ গোপন কথা আৱিষ্কাৰ কৰিছে, নাগিনী। ই আমাক দুৰ্বল কৰি তুলিব। তাক বিচাৰিবলৈ আমি এতিয়াই আমাৰ সকলো বাহিনী মোতায়েন কৰিব লাগিব। আৰু তুমি, মোৰ বন্ধু, ওচৰত থাকিবই লাগিব।
যাদুকৰী তেজৰ প্ৰতিটো টোপাল এটা ভয়ংকৰ অপচয়।

উৎস

Category:হেৰী পটাৰ
Category:কাল্পনিক চৰিত্ৰ
কুটুম চৰাই

কুটুম চৰাই (, বৈজ্ঞানিক নাম: Gallicrex cinerea) 'Rallidae' পৰিয়ালৰ অন্তৰ্ভুক্ত এবিধ জলচৰ চৰাইৰ প্ৰজাতি। ই সমগ্ৰ দক্ষিণ-পূব এছিয়াতে বহুলভাৱে বিস্তৃত হৈ আছে।

বিৱৰণ

পূৰ্ণবয়স্ক মতা কুটুম চৰাইৰ দেহৰ দৈৰ্ঘ্য প্ৰায় ৪৩ চে:মি: আৰু ওজন প্ৰায় ৪৭৬-৬৫০ গ্ৰাম হোৱা দেখা যায়। ইয়াৰ দেহৰ বৰণ ক'লা-মটিয়া আৰু ঠেংদুখন ৰঙা, ঠোঁট ক'লাবৰণীয়া। পোৱালি কুটুম চৰাইৰ ৰং বগা-চানেকীয়া আৰু ঠোঁট হালধীয়া তথা ঠেংদুখন সেউজীয়া। মাইকী কুটুম চৰাইৰ আকাৰ মতাটোতকৈ সৰু। ইয়াৰ দেহ প্ৰায় ৩৬ চে:মি: দীঘল আৰু ২৯৮-৪৩৪ গ্ৰাম ওজনৰ হোৱা দেখা যায়।
]]ত এটা পোৱালি কুটুম চৰাই

বিতৰণ

কুটুম চৰায়ে সাধাৰণতে দক্ষিণ এছিয়াৰ ভাৰত, পাকিস্তান, শ্ৰীলংকা, চীন, জাপান,ফিলিপাইনছ আৰু ইণ্ডোনেছিয়াত প্ৰজনন কৰে বুলি জনা যায়। ই এই অঞ্চলসমূহৰ স্থানীয় চৰাই আৰু সমগ্ৰ বছৰ তাতে অতিবাহিত কৰে।

আচৰণ

কুটুম চৰাই সাধাৰণতে মানুহৰ সমাগমৰ পৰা আঁতৰি থাকে, ইহঁতক কাচিৎহে মুকলি অঞ্চলত দেখা পোৱা যায়। ৰাতিপুৱা আৰু গধূলি সময়ত ইহঁতে ডাঙৰকৈ মতা শুনা যায়।

খাদ্য

কুটুম চৰায়ে পোক-পতংগ, সৰু মাছ, গুটি আদি খাই জীয়াই থাকে। ই ঠোঁটেৰে অগভীৰ পানী বা বোকাময় অঞ্চলত খাদ্য বিচাৰি ফুৰে।

প্ৰজনন

ই সাধাৰণতে বিল বা কোনো জলাশয়ৰ পাৰৰ শুকান ঠাইত বাহ সাজে। এবাৰত কুটুম চৰায়ে ৩-৬টাকৈ কণী পাৰে।

তথ্যসূত্ৰ

Birds of India by Grimmett, Inskipp and Inskipp, ISBN 0-691-04910-6

শ্ৰেণী:ডাউক
শ্ৰেণী:জীৱবিজ্ঞান
শ্ৰেণী:অসমৰ চৰাই
বডিল হেলফাক

বডিল কেথৰিন হানচিন হেলফাক (ইংৰাজী: Bodil Cathrine Hansine Hellfach; ১৮৫৬–১৯৪১) এগৰাকী অগ্ৰণী ডেনিছ নাৰ্ছ আছিল, যিয়ে ১৮৯৯ চনৰ পৰা ১৯০৭ চনলৈকে ডেনিছ নাৰ্ছ সংগঠনৰ উপ-অধ্যক্ষ হিচাপে কাৰ্যনিৰ্বাহ কৰিছিল। তেওঁ পৰৱৰ্তী সময়ত দেশ-বিদেশৰ বিভিন্ন সভা আৰু কংগ্ৰেছত সংগঠনটোক প্ৰতিনিধিত্ব কৰি প্ৰাৰম্ভিক ডেনিছ নাৰ্ছিং সেৱাৰ এক সুকীয়া মৰ্যাদা প্ৰতিষ্ঠা কৰিছিল।

জীৱনী

১৮৫৬ চনৰ ২১ অক্টোবৰত নেষ্টভেডৰ পশ্চিমৰ হিলিংগে গাঁৱত হেলফাক জন্মগ্ৰহণ কৰিছিল। তেওঁ জোহানেছ মিকাৱেল হেলফাক আৰু বিৰ্গিট কিৰ্ষ্টিন বেচৰ কন্যা আছিল। তেওঁৰ দেউতাক চৰোৰ ওচৰৰ পিটাৰ্চডাল ইষ্টেটৰ গৰাকী আছিল। ১৮৮৬ চনত দেউতাকৰ মৃত্যুৰ পিছত তেওঁ নাৰ্ছ হিচাপে জীৱিকা অৰ্জন কৰিবলৈ আৰম্ভ কৰে। সেই সময়ত মধ্যবিত্ত আৰু উচ্চবৰ্ণৰ মহিলাৰ বাবে এই বৃত্তিটোক এতিয়াও মৰ্যাদাপূৰ্ণ বুলি গণ্য কৰা হোৱা নাছিল।

তেওঁ ক'পেনহেগেন মিউনিচিপাল হাস্পতালত নাৰ্ছ হিচাপে কাম কৰিবলৈ ক'পেনহেগেনলৈ গুচি যায়। তাৰেই ১৮৯২ চনৰ ভিতৰত তেওঁক নাৰ্ছিং ছাত্ৰীসকলৰ তত্ত্বাৱধায়ক হিচাপে নিযুক্ত কৰা হয়। তেওঁ সক্ৰিয়ভাৱে নাৰ্ছিং কৰ্মচাৰীসকলক প্ৰতিনিধিত্ব কৰিছিল আৰু উন্নত প্ৰশিক্ষণৰ বাবে হেঁচা দিছিল।

১৮৯৯ চনত ডেনিছ নাৰ্ছসকলৰ মাজত ঘনিষ্ঠ সম্পৰ্ক গঢ়ি তোলাৰ বাবে প্ৰতিষ্ঠা কৰা ডেনিছ নাৰ্ছ সংগঠনৰ (Dansk Sygeplejeråd বা DSR) হেলফাক আছিল অন্যতম প্ৰধান সমৰ্থক। ১৯০৭ চনলৈকে তেওঁ উপ-অধ্যক্ষ হিচাপে কাম কৰিছিল। ১৯১৩ চনত অৱসৰ গ্ৰহণ কৰাৰ পিছতো তেওঁ নাৰ্ছসকলৰ কামৰ পৰিৱেশ উন্নত কৰাৰ বাবে সদায় সক্ৰিয় হৈ আছিল। পৰৱৰ্তী জীৱনত তেওঁ বেদবেকত থকা সংগঠনটোৰ জিৰণি চৰাৰ পৰিচালনা সমিতিৰ এজন সক্ৰিয় সদস্য হৈ পৰে। বিভিন্ন সন্মিলনত ভাষণ দি তেওঁ ডেনিছ নাৰ্ছিং সেৱাৰ প্ৰতি দেশ-বিদেশত সন্মান বৃদ্ধি কৰিছিল।

১৯৪১ চনৰ ২৬ আগষ্টত ক'পেনহেগেনত বডিল হেলফাকৰ মৃত্যু হয়।

তথ্যসূত্ৰ

শ্ৰেণী:ডেনিছ নাৰ্ছ
নৰ্মা আলভাৰেছ

নৰ্মা আলভাৰেছ এগৰাকী ভাৰতীয় উকীল, সমাজকৰ্মী আৰু পৰিৱেশ কৰ্মী।
লগতে পৰিৱেশ সুৰক্ষাৰ বাবে কাম কৰা এটা বিখ্যাত বেচৰকাৰী সংস্থা ব্ৰিডছ অৱ গোৱাৰ প্ৰতিষ্ঠাপক সদস্য।
প্ৰায় তিনিটা দশক ধৰি তেওঁ পৰিৱেশ বিষয়, মানৱ অধিকাৰ, মহিলাৰ সম অধিকাৰ, পশু কল্যাণৰ ওপৰত দুশৰো অধিক জনস্বাৰ্থৰ মামলাৰ গোচৰৰ বাবে প্ৰ’ ব’ন’ৰ পোষকতা কৰি আহিছে। আলভাৰেজ উকীল সংগ্ৰহৰ ট্ৰাষ্টী আৰু দ্য অদাৰ ইণ্ডিয়া বুকষ্ট'ৰ ছ'চাইটিৰ প্ৰতিষ্ঠাপক ট্ৰাষ্টী।

নৰ্মা পশু কল্যাণকাৰী গোট পিপল ফৰ এনিমেলছৰ সভানেত্ৰী।। ২০০০ চনৰ পৰা ভাৰতীয় পশু কল্যাণ ব’ৰ্ডৰ সদস্য হিচাপেও তিনিটা কাৰ্যকাল পশু তত্ত্বাৱধান আৰু নিয়ন্ত্ৰণ সমিতিৰ সদস্য হিচাপে কাৰ্যনিৰ্বাহ কৰি আহিছে। ২০০২ চনত তেওঁক পশু আৰু পৰিৱেশ সুৰক্ষাৰ ক্ষেত্ৰত আগবঢ়োৱা অৱদানৰ বাবে ভাৰতৰ চতুৰ্থ সৰ্বোচ্চ অসামৰিক বঁটা পদ্মশ্ৰীৰে সন্মানিত কৰা হয়।

ব্যক্তিগত জীৱন

নৰ্মাই মুম্বাইৰ ছেইণ্ট জেভিয়াৰ কলেজৰ পৰা আইন বিষয়ত স্নাতক ডিগ্ৰী লাভ কৰে আৰু পৰিৱেশ সক্ৰিয়তাত যোগদান কৰে। আৰু এমিকাছ কিউৰিয়া হিচাপে কাম কৰিছে। ডুপণ্টৰ এটা কাৰখানা বন্ধ কৰাৰ বাবে অনুকূল আদালতৰ আদেশ লাভ কৰা আৰু গোৱাত খনন কাৰ্য্যকলাপত বাধা আৰোপ কৰা আন এটাত তেওঁৰ প্ৰচেষ্টাৰ কথা কোৱা হৈছে। আৰু অদাৰ ইণ্ডিয়া বুক ষ্ট'ৰ আৰু অদাৰ ইণ্ডিয়া প্ৰেছৰ প্ৰতিষ্ঠাপক। ২০২৪ চনত বম্বে উচ্চ ন্যায়ালয়ে আলভাৰেছক জ্যেষ্ঠ অধিবক্তা হিচাপে নিযুক্তি দিছিল।

সন্মান

আলভাৰেছক ভাৰত চৰকাৰে ২০০২ চনত পদ্মশ্ৰীৰ চতুৰ্থ সৰ্বোচ্চ ভাৰতীয় অসামৰিক বঁটাৰে সন্মানিত কৰে। ২০০১ চনত গোৱা চৰকাৰে যশদামিনি পুৰাস্কাৰে তেওঁক সম্বৰ্ধনা জনায়।

বাহ্যিক সংযোগ

তথ্য সংগ্ৰহ

শ্ৰেণী:সমাজকৰ্মী
শ্ৰেণী:ভাৰতীয় নাৰী
শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:পদ্মশ্ৰী বঁটা বিজয়ী